Byrettens dom i sag om skilsmisse stadfæstes
Ret: Østre Landsret (2. instans)
Faggruppe: Civilsag — Ægteskabssag
Sagsemner: Familieret og personlige forhold;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 28. oktober 2013 af Østre Landsrets 12. afdeling (landsdommerne Karen

Hald, Dorthe Wiisbye og Anders Herping Nielsen (kst.)).

12. afd. nr. B-1392-13:

Appellant, tidligere Sagsøgte

mod

Appelindstævnte, tidligere Sagsøger

(advokat Steen Petersen, besk.)

Glostrup Rets dom af 22. april 2013 (BS 50G-811/2013) er anket af Appellant,

tidligere Sagsøgte med påstand om frifindelse, subsidiært at der meddeles parterne

skilsmisse på vilkår af, at Appelindstævnte, tidligere Sagsøger betaler bidrag til ham i

et af retten fastsat tidsrum.   

Appelindstævnte, tidligere Sagsøger har påstået stadfæstelse.

Forklaringer

For landsretten har parterne afgivet supplerende forklaring.

Appellant, tidligere Sagsøgte har forklaret bland t andet, at der er tale om en såkaldt

”Group -think” -situation i Appelindstævntes, tidligere Sagsøger familie, og at han

frygter for sine børn, som han ikke har set i lang tid. Han påbegyndte sin uddannelse

efter aftale med Appelindstævnte, tidligere Sagsøger, og de var enige om



/

- 2 -

fordelingen af de forskellige opgaver, der var knyttet til deres samliv. Hans

økonomiske situation er uændret siden byrettens dom. Han søger stadig job og

modtager stadig SU og SU-lån. Han håber at kunne færdiggøre sit speciale og dermed

sin uddannelse omkring nytår. Han vurderer, at jobmulighederne efter endt

uddannelse er gode. Hvis han ikke kan få et job, kan han få dagpenge til dimittendsats

i indtil 2 år. En mulighed er også at søge tilknytning til CBS ved et såkaldt

”internship” .  Han har hævet omkring 80.000 kr. af sin pensionsopsparing på

oprindeligt omkring 700.000 kr., og han har betalt 60 pct. i skat i den forbindelse. Det

resterende beløb står stadig på pensionsopsparingen. Bodelingen er endnu ikke

afsluttet. Den andelsbolig på 96 kvadratmeter, han bor i, er efter hans opfattelse hans.

Han har ikke planer om at flytte til en mindre og billigere bolig, da han synes, at det

er en passende bolig. Det vil alligevel blive dyrere, hvis han skal finde en ny bolig.

Der er lukket for varmen i boligen. Uden udgiften til varme balancerer hans budget

nogenlunde. Det skader ikke boligen, at den ikke opvarmes. Han har søgt rigtig

mange job og søger stadig. Han er ikke kræsen. Han har blandt andet søgt job i call-

centre.   

Appelindstævnte, tidligere Sagsøger har forklaret blandt andet, at der ikke er

væsentlige æn-dringer i hendes økonomiske forhold siden byrettens dom. Hun troede,

at bodelingssagen kunne afsluttes i sidste uge, men Appellant, tidligere Sagsøgte har

sendt sagen tilbage til skifteretten. I udkastet til bodeling er der lagt op til, at

Appellant, tidligere Sagsøgte skal have andelsboligen. Til gengæld skal hun have en

kompensation på 136.000 kr.

Procedure

Parterne har for landsretten i det væsentlige gentaget deres anbringender for byretten

og har procederet i overensstemmelse hermed.

Landsrettens begrundelse og resultat

Af de grunde, der er anført af byretten, og da det, der er fremkommet for landsretten,

ikke kan føre til et andet resultat, stadfæster landsretten dommen.

T h i  k e n d e s  f o r  r e t:



/

Byrettens dom stadfæstes.



/

- 3 -

Ingen af parterne betaler sagsomkostninger for landsretten til den anden part eller til

sats-kassen.

(Sign.)